Врз основа на Одлуката за донација на интер-регионална он-лајн платформа за туризам донесенa од Управниот комитет на проектот “Општествено претпријатије – Проект за зајакнување на иновативен туризам (СТЕП)” финансиран од Европската унија, а во согласност со договорот за Грант со референтен број IPA/2017/390-054, Фондација за интернет и општество Метаморфозис Скопје, во соработка со Центарот за Развој на Полошки Плански Регион – Тетово и Советот на Округот Елбасан, објавува:

**ЈАВЕН ПОВИК**

За донирање на интер-регионална он-лајн платформа за туризам I-Top

1. **Договорен орган**

Фондација за интернет општество Метаморфозис Скопје, со седиште на ул. Апостол Гусларот бр.40, 1000 Скопје во рамки на проектот “Општествено претпријатије – Проект за зајакнување на иновативен туризам (СТЕП)”

1. **Позадина на проектот**

Проектот е договор за грант на ИПА 2, Програма на Европскат Унија за прекугранична соработка:, алокации 2014-2015. Проект партнери се Метаморфозис - Фондација за Интернет и општество, Центар за развој на полошкиот плански регион и Советот на Округот Елбасан

**Цели:**

* Промовирање на енергичен туристички меѓуграничен сектор кој ефикасно се прилагодува на потребите на домашните и меѓународните пазари
* Зголемување на капацитетите на туристичките претпријатија и градење на стратешки партнерства и соработка во земјата, регионално и глобално
* Проширување и унапредување на стратешкиот и координиран пристап до специфични нови пазари преку употреба на нови технологии
* Забрзување на растот и стимулирање на отворањето нови работни места

**Клучни елементи:**

* Подигната свест и разбирање за потребата од нов маркетинг пристап во туризмот
* Размена на информации, соработка и развој на заеднички производи меѓу регионите
* Експертска соработка меѓу приватните и јавните субјекти за развивање на политики што ги исполнуваат меѓународните стандарди за развој на туризмот
* Градење на стратегија преку широки консултации и координација
* Вмрежување и интернационализација на вредносните синџири
* Градење врски меѓу туризмот и културата
* Тренинг и менторска поддршка за зајакнување на капацитетот на МСП за ефикасно користење на технологијата
* Поддршка на конкретни врвни проекти кои ќе се користат како најдобри примери за мотивирање и поттикнување меѓуграничен туризам

**Очекувани резултати:**

* Зголемена туристичка побарувачка во регионот преку зголемена онлајн понуда
* Зголемен капацитет на туристичкиот бизнис за користење на технологија
* Создадена СТЕП мрежа на информирани и овластени туристички јавни и приватни субјекти, граѓански организации, туристички кластери и стопански комори
* Создаден кредибилен СТЕП бренд кој обезбедува доверба, квалитет и интегритет за малите и средните претпријатија во прекуграничниот регион
* Зголемен капацитет на туристичките бизниси и индивидуалните претприемачи за интернационализација, меѓународно поврзување и партнерство
* Создадена Интер-регионална туристичка онлајн платформа (iTOP)
1. **Предмет на донација**

Предмет на донација е: интер-регионална он-лаjн платформа за туризам “I-Top” [www.itop.mk](http://www.itop.mk) ([www.itop.al](http://www.itop.al))

Станува збор за он- лајн туристичка платформа на која примарната цел е да помогне во зголемување на туристичкиот сообраќај во двата прекугранични региони Полог (Северна Македонија) и Елбасан (Албанија). И исто така да ги претстави овие два региони како можни туристички дестинации. Платформата е изработена од страна на реномирана софтверска компанија и технички може да одговори на сите барања на модерниот турист.

Платформата I-Top можат да ја користат три категории на корисници:

* Домашни и странски туристи
* Туроператори, туристички агенции, туристички комори, физички и прави лица како и ентитети кои професионално се бават со туризам и заработуваат финансиски средства од дејноста туризам.
* Членките на СТЕП мрежата

Она што е особено важно е дека платформата не е 100% автоматизирана, туку за истата да функционира потребен е администратор кој на некој начин ќе биде медијатор (човечки фактор) помеѓу туристичката понуда и побарувачка која ќе се случува на самата платформа. Администраторот ќе менаџира со целокупниот туристички сообраќај кој ќе реализира на платформата. Секако за својата работа администраторот ќе може да наплаќа одредена провизија за секоја реализирана зделка.

Платформата е многу лесна и едноставна за користење, самиот систем дозволува на едноставен начин администраторот да прикачува нови понуди и пакети, да прави измени во цените и содржините на истите и исто така да комуницира со посетителите на истата.

Друга карактеристика на платформата е дека на нашите корисници имаат опција да изберат некој од веќе дефинираните пакети, но исто така имаат опција да си направат сопствен пакет со избор на одредени мини понуди кои се поставени на платформата. Доволно е да изберат што им одговара, да испратат барање за пакет (формуларот е поставен на платформата) и понатаму администраторот го менаџира барањето и разгледува дали тоа барање е возможно или не.

На самата платформа постои и опција да станеш партнер на itop.mk (itop.al) и понатаму да можеш да преземеш дел од нашите пакети да ги нудиш на своите клиенти секако за одредена провизија. Тоа значи дека платформата нуди остварување на В2В и В2C соработки.

И- ТОП онлајн туристичката платформата служи како трипартитна B2B и / или B2C платформа меѓу различните засегнати страни, која вклучува посредник/администратор кој ќе биде задолжен за менаџирање на целокупната туристичка понуда и побарувачка која ќе се случува на самата платформа. За илустрација претприемачите (туристичките работници) ќе ги понудат своите услуги на платформата, локалниот "посредник/ администратор" кој е блиску запознаен со понудата ќе создаде тематски пакети, и истите ќе ги постави на платформата и на крај корисникот ќе може да избере некој од понудените пакети. Исто така, претприемачите ќе можат самите да ги креираат пакетите и на тој начин да ги нудат без третата партија "посредување". Слично на тоа, во B2B платформата, туристичките агенции можат да креираат или купуваат туристички пакети и понатаму да ги нудат преку разни канали за комуникација. Истовремено, платформата може да послужи како B2C платформа и да им понуди директни услуги на клиентите без никаква интервенција.

Системот исто така нуди можност туристите сами да можат да ги изработат сопствените "барања за туристички пакети", комбинирани на понудите на платформата, кои потоа се совпаѓаат со дадените "човечки медијатори" погодни за барањата. Во контекст, предизвикот за привлекување на посетители за користење на iTOP се решава не само преку нејзиното рекламирање, туку и преку промовирање на неговите иновативни и привлечни функции во социјалните мрежи (FB, YouTube, итн.).

1. **Услови и критериуми за учество на повикот**

За да учествуваат во постапката за доделување на договор, понудувачите мора да ги исполнуваат следните критериуми за утврдување на нивната способност:

4.1. Лична состојба на понудувачот

* во последните 5 години, на понудувачот да не му била изречена правосилна пресуда за учество во злосторничка организација, корупција, измама или перење пари;
* на понудувачот да не му е изречена споредна казна привремена или трајна забрана за вршење на одделна дејност;
* понудувачот да не е во постапка за стечај или во постапка за ликвидација;
* понудувачот да нема неплатени даноци, придонеси или други јавни давачки;
* на понудувачот да не му е изречена прекршочна санкција - забрана за вршење на професија, дејност или должност, односно привремена забрана за вршење одделна дејност.

Понудувачот го потврдува исполнувањето на критериумите за утврдување на личната состојба со изјава која ја доставува во прилог на својата понуда (изјавата е дадена во прилог на овој јавен повик - прилог 2).

Покрај изјавата, понудувачот заедно со понудата не мора да поднесе документи за докажување на личната состојба. Заради проверка, Комисијата може да побара од понудувачот чија понуда ја утврдила за најповолна да ги достави потребните документи за утврдување на неговата лична состојба за проверка на овие критериуми.

4.2 Компензација за користење на платформата иТОП

 Понудувачот не треба да им бара членарина или било каков надомест (провизијата во пакетот е нивно лично планирање), минимум една година на членовите на СТЕП од Албанија и од Северна Македонија.

4.3. Онлине плаќање

Платформата има обезбедено онлине плаќање во договор со НЛБ Банка, каде за секоја трансакција Банката наплаќа провизија во висина од 2.8% од трансакција. Ако понудувачот може да обезбеди подобри услови, го задржува правото да го обнови или смени договорот.

4.4. Видливост

Визуелниот изглед на платформата од аспект на видливоста на информацијата дека е од пројект финанциран од ЕУ, не смее да се менува.

1. **Понудата треба да ги содржи следните елементи:**
* План за менаџирање на itop.mk (itop.al) (образец во прилог 1 од јавен повик)
* Изјава со која понудувачот потврдува дека ги исполнува критериумите за утврдување на личната состојба (образец во прилог 2 од јавен повик)
* Изјава со која понудувачот ги прифаќа условите од јавниот повик (Прилог 3)
1. **Појаснување на јавниот повик**

Сите барања за појаснувања во однос на јавниот повик може да се испратат на е-пошта: florent@metamorphosis.org.mk, најдоцна до 31.07.2020 година.

Побараните појаснувања по јавниот повик ќе се објават најдоцна 3 дена пред рокот за доставување на понудите, на веб-страницата на проектот СТЕП www.step.mk

1. **Измена и дополнување на јавниот повик**

Фондација Метаморфозис го задржува правото најдоцна 5 дена пред истекот на крајниот рок за поднесување на понудите, по свое наоѓање или врз основа на поднесените прашања за објаснување поднесени од страна на понудувачите, да го измени или да дополни јавниот повик, за што веднаш ќе ја објави измената на веб-страницата на СТЕП проектот (www.step.mk), и ќе ги извести потенцијалните понудувачи кои поднеле барање за појаснување.

Во случај на измена на јавниот оглас, Метаморфозис фондација може да го продолжи крајниот рок за доставување на понудата по барање ако постојат оправдани причини за тоа, и за тоа ќе направи објава на веб-страницата на СТЕП проектот (www.step.mk)

1. **Начин на доставување на понудите**

Понудите се доставуваат на македонски јазик или албански јазик.

Понудите треба да се достават електронски по е-мејл адреса до florent@metamorphosis.org.mk или по курирска служба или лично во запечатен плик во еден затворен плик со назнака “ЗА ПРОЕКТ СТЕП” на кој во долниот лев агол треба да стои ознаката „НЕ ОТВОРАЈ“ и со назнака „ЈАВЕН ПОВИК“ на кој се однесува понудата. Понудите се доставуваат во канцелариите на Фондацијата Метаморфозис на ул. Апостол Гусларот 40, Скопје.

Понудите треба да бидат оригинални и потпишани, а доколку се доставуваат по електронски пат, истите потпишани оригинали треба да бидат скенирани.

Краен рок за доставување на понудите е четврток**, 07.08.2020 година до 16:00 часот.**

Понудите што ќе пристигнат по наведениот рок, како и оние понуди што нема да ги содржат потребните елементи или не се изработени според пропозициите на повикот, нема да бидат земени предвид за понатамошна евалуација. Секој понудувач може да учествува само со една понуда.

1. **Критериуми за доделување на договор за донација**

Изборот на на најповолен понудувач ќе се изврши по пат на евалуација на квалитативната понуда (100 бода за квалитативна понуда). Во процесот на евалуација ќе се примени eдностепена процедура, односно единствено се врши оценка на квалитетот.

|  |  |
| --- | --- |
| Елемент | Максимум Бодови |
| 1. **Квалитет**
 | **100** |
| * квалитет на понудениот план за менаџирање на иТОП платформата
 | 100 |
| **Вкупно**  | **100** |

За критериумиот квалитет, ќе се оценуваат следните аспекти:

* квалитет на понудениот план за менаџирање на иТОП платформата

Ќе се избере понудувачот кој ќе добие вкупно најмногу бодови (квалитет).

1. **Известување на понудувачите**

По завршувањето на евалуацијата на доставените понуди, Комисијата ќе достави до сите учесници на јавниот повик известување со информации за избраниот најповолен понудувач, како и причините за неизбор на нивната понуда за неизбраните понудувачи. Известувањето ќе биде испратено на адресата на е-пошта наведени во понудата.

**Скопје, 22 Јули 2020 година**

**Фондација за интернет општество Метаморфозис Скопје**